Պիեսի գործողությունները տեղի են ունենում հյուրանոցի համարում, որտեղ գլխավոր հերոսները՝ պրոդյուսեր Արթուրը եւ նրա կինը՝ Մերին, իրենց ամուսնական առաջին գիշերն են անցկացնում: Մերիին, սակայն, հանգիստ չեն տալիս անցյալում կատարված իրադարձությունները, որոնց մասին ամուսինը չգիտի: Ամուսնու հետ վերջապես անկեղծանալու նրա փորձը ձախողվում է Արթուրի ընկերոջ անհաջող կատակի պատճառով. կեսգիշերին նրանց սենյակ է ներխուժում դերասանուհի Մագդալենան, ով ֆիլմում գլխավոր դեր ստանալու համար պատրաստ է անգամ գիշեր անցկացնել Արթուրի հետ: